Stavroula

Καλωσήρθαμε! Ένα αντικείμενο που αγαπάω ιδιαίτερα είναι η δραματική ποίηση γιατί συνδυάζει το αρχαίο κείμενο και το θέατρο.Δυστυχώς αυτή ακριβώς τη θεατρική διάσταση είναι να τη μεταφέρεις στα παιδιά και θα ήθελα να δημιουργήσω ένα σενάριο που να σχετίζεται μ'αυτό. Θα ήμουν ευγνώμων για όποια ιδέα η άποψη θα θέλατε να μοιραστείτε μαζί μου γιατί νομίζω ότι είναι μάλλον δύσκολο και φιλόδοξο σχέδιο!

ΣΕΝΑΡΙΟ __Μάθημα:__ Δραματική Ποίηση, Ελένη του Ευριπίδη __Τάξη__: Γ΄γυμνασίου __Ενότητα__: Β΄ Επεισόδιο, 4η Σκηνή (μια πρώτη σκέψη) __Στόχοι__: Η διδακτική πρόταση έχει ως αφετηρία τον άξονα "Ας γίνουμε θεατές" του σχολικού εγχειριδίου και ο πρώτος στόχος είναι να βοηθήσει τα παιδιά να αντιληφθούν τη θεατρική διάσταση του κειμένου. Μέσ'από την εργασία τους θα μπούν στο ρόλο του θεατή αλλά και του δημιουργού,θα χρησιμοποιήσουν τη φαντασία και τη δημιουργικότητά τους για να κάνουν υποθέσεις και να καταθέσουν πρωτότυπες ιδέες.Οι άλλοι στόχοι αφορούν στη διαχείριση της εικόνας και την κριτική διαχείριση της πληροφορίας αφού θα κληθούν να αναζητήσουν και να επιλέξουν υλικό και από το διαδίκτυο.Τέλος,να ασκηθούν στη χρήση του Η/Υ για να δημιουργήσουν πολυτροπικό κείμενο και να αναπαραστήσουν τη σκηνή. __Εργαλεία__: Windows Word,Power Point, Φυλλομετρητής του Διαδικτύου. __Προϋποθέσεις__: Να έχει διδαχθεί αναλυτικά η εισαγωγή στη Δραματική Ποίηση και η συγκεκριμένη ενότητα.Επίσης τα παιδιά να είναι εξοικειωμένα με τη χρήση των συγκεκριμένων εργαλείων. __Διαδικασία__: Τα παιδιά θα δουλέψουν ατομικά κατά προτίμηση μόνα τους (εργασία στο σπίτι),ωστόσο ίσως θα μπορούσε να γίνει μια πρώτη καθοδήγηση σε μια διδακτική ώρα και στη συνέχεια τα παιδιά να συνεχίσουν αυτόνομα. Γενικά τα ζητούμενα του σεναρίου είναι ακόμα υπό σκέψη και επεξεργασία.Σίγουρα ένα μέρος θα είναι να αναζητήσουν τα παιδιά πληροφορίες και υλικό από συγκεκριμένες ιστοσελίδες που θα τους δοθούν για να δουλέψουν ερωτήματα σχετικά με τα κομμάτια μιας παράστασης αρχαίου δράματος όπως τα σκηνικά, τα κοστούμια, τα σκηνικά αντικείμενα,η κίνηση των ηθοποιών, η ερμηνεία των ηθοποιών κλπ. Στο τέλος τα παιδιά θα κληθούν να δημιουργήσουν μια παρουσίαση που θα είναι η δική τους εκδοχή για τη συγκεκριμένη σκηνή. Αυτά προς το παρόν και αναμένεται συνέχεια!